IIV: Jismoniy shaxslar tomonidan o‘qotar va boshqa turdagi qurollarning xarid qilinishiga yo‘l qo‘yilmaydi

O‘zbekiston ichki ishlar vazirligi mamlakatda jismoniy shaxslar tomonidan o‘zini mudofaa qilish maqsadida o‘qotar va boshqa turdagi jamoatchilik uchun katta xavf tug‘diradigan qurollarning xarid qilinishiga yo‘l qo‘yilmasligini bildirib o‘tdi. Bu haqda UzDaily xabar bermoqda.

“Qurol to‘g‘risida”gi qonunning muhokamasi munosabati bilan jamoatchilikdan kelib tushayotgan savol sharhlar doirasida IIV quyidagilarni aniqlashtirib o‘tdi.
Qonun loyihasidan ko‘zlangan maqsad fuqarolik, xizmat va jangovar qurol va o‘q-dori aylanmasi sohasidagi munosabatlarni tartibga solishdir. Uning asosiy holatlari quyidagilardir:
Shu bilan bir qatorda, qonun loyihasida fuqarolar faqat ov yoki sport maqsadlarida qurolga egalik qilishi mumkinligi belgilangan. Bunda fuqarolar tegishli ov jamiyatlari va sport klublarining ro‘yxatdan o‘tgan a’zosi bo‘lishi kerak.
Shunday ekan, jismoniy shaxslar tomonidan o‘zini mudofaa qilish maqsadida o‘qotar va boshqa turdagi jamoatchilik uchun katta xavf tug‘diradigan qurollarning xarid qilinishiga yo‘l qo‘yilmaydi, deb aniqlashtirib o‘tdi IIV.
Xususan, fuqarolar tomonidan mudofaa maqsadida ishlatilishiga ruxsat etiladigan qurollar orasida gaz ballonchalari, mexanik purkagichlar, yosh oqizuvchi moddalar solingan aerozol va boshqa uskunalar, shuningdek, O‘zbekiston sog‘liqni saqlash vazirligi ishlatishga ruxsat bergan elektroshok vositalari va uchqun zaryadlari kiradi.
Bunda keltirilgan mudofaa vositalarining fuqarolar tomonidan xarid qilinishi uchun IIV tomonidan tekshiruvlardan so‘ng beriladigan maxsus ruxsatnomalar talab etiladi.